Diari Oficial de la Generalitat Valenciana


Sumari del DOGV 5158, del 20-12-2005 (2005/13224)

Informació pública del programa d'actuació integrada de la unitat d'execució única del sector de nova delimitació Pineda del Romero, del PGOU del Pilar de la Horadada.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5158

Data del DOGV
:   20-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13480


Organisme emissor
:   Metropol Desarrollos Urbanisticos, SL

Tipus de document
:   Anunci

Informació pública del programa d'actuació integrada de la unitat d'execució única del sector de nova delimitació Pineda del Romero, del PGOU del Pilar de la Horadada. [2005/X13644]
  
Per mitjà d'este edicte s'anuncia l'obertura d'un període d'informació pública de 20 dies comptats a partir del dia següent a la seua publicació en el Diari Oficial de la Generalitat Valenciana de la documentació de la proposta de Programa d'Actuació Integrada de la Unitat d'Execució Única del Sector de nova delimitació Pineda del Romero, en l'àmbit del Pla General del Pilar de la Horadada (Alacant) promoguda per la mercantil Metropol, Desarrollos Urbanísticos, SL.
  
Esta documentació consistix en:
  
1. Memòria del programa d'actuació integrada.
  
2. Pla parcial de millora i estudi d'afeccions territorials
  
3. Estudi d'impacte ambiental amb annex d'estudi del paisatge.
  
4. Avantprojecte d'urbanització i estudi de mobilitat.
  
5. Estudi acústic.
  
La documentació adés esmentada estarà a la vista durant els expressats períodes d'exposició en la Notaria de José Nieto Sánchez, al Pilar de la Horadada, carrer Major núm. 24-5è, de 09.00 a 14.00 h., de dilluns a divendres, així com en les dependències de l'Ajuntament del Pilar de la Horadada.
  
Es fa advertència que, dins del termini de 20 dies comptats des de la publicació de l'últim anunci, qualsevol persona podrà comparéixer en la Notaria abans ressenyada per a obtindre còpia de l'acta notarial de protocol·lització o sol·licitar que se li exhibisca aquesta, així com presentar al·legacions i/o alternatives tècniques que pretenguen competir amb l'exposada al públic. Igualment es fa constar la possibilitat de consultar i obtindre còpia durant el mateix termini en l'Ajuntament de la documentació depositada en este, i de presentar-hi, per a la seua incorporació a les mateixes, tant al·legacions com alternatives tècniques, així com proposicions jurídiques econòmiques per a executar qualsevol de les alternatives, tot això segons el que disposa els articles 46 i 48 de la ja esmentada Llei 6/1994, de 15 de novembre.
  
Les dites proposicions jurídiques econòmiques es presentaran en el Registre General de l'Ajuntament en plica tancada, dins dels 5 dies hàbils següents des del venciment del termini anterior, amb la documentació establida en els apartats C) i D) de l'article 32 de la LRAU. L'acte d'obertura de pliques tindrà lloc a l'Ajuntament el dia hàbil següent a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.
  
De conformitat amb el que disposa l'article 59 de la Llei 30/92, de Règim Jurídic de les Administracions Públiques i Procediment Administratiu Comú, el present edicte té la funció de notificació en relació a aquells propietaris que pogueren resultar afectats i el seu domicili fóra desconegut o intentada la notificació resultara infructuosa.